
כניסה להוראה ללא מורא
הפגנת מקצועיות בהוראה המבוססת על ידע ומיומנות = סמכות
ד"ר איתן אלדר BCBA-D



כניסה להוראה מלווה בריגושים רבים.. חלקם כרוכים בחשש מהתמודדות עם "התנהגויות מאתגרות" של תלמידים (שם כולל לבנות ולבנים). מונחים כמו אלימות, הצקה, סמכות, שליטה וכד' מלווים את השיח החינוכי בשנים האחרונות ומטרידים את מערכת החינוך כולה, ובמיוחד את המורים (שם כולל למורות ולמורים) המתחילים, העושים את צעדיהם הראשונים בכיתה.
בהרצאה זו יועלו נקודות מפתח העשויות לסייע לכניסה חלקה "להוראה עם חיוך".

1. הוראה אינה צריכה להפוך למלחמה בתלמידים או בתופעת האלימות.
2. סמכות אינה נקנית או מוענקת – היא נבנית בעשייה יום יומית. 
3. כדי להתמודד בהצלחה עם התנהגויות מאתגרות, יש לנתחן ולפעול בהתאם לידע ולנתונים.
4. תלמידים מצליחים ממעטים לנקוט באלימות.
5. מורים מצליחים הם אלה שתלמידיהם מקבלים הזדמנויות רבות לתגובה פעילה ומוצלחת.
6. קיים ברשותנו ידע מבוסס מחקר שעשוי להוליך להוראה יעילה לאורך זמן.


בהרצאה זו יוצגו תרחישים שונים המדגימים כיצד עלול להתפתח דפוס התנהגות בלתי רצוי אצל תלמידינו. דפוס זה מעוצב ע"י תגובות ההורים והמורים, הוא אינו תוצר של יצר רע של התלמידים. יוצגו הליכים העשויים למנוע מצבים מאתגרים ולהגביר את שיתוף הפעולה של התלמידים. כל אלה עשויים להקל על המורים המתחילים להיכנס לעולם ההוראה בביטחון וביעילות. 

 ד"ר איתן אלדר הוא ראש התכנית ללימודי תעודה בניתוח יישומי של התנהגות, במכללת סמינר הקיבוצים ויו"ר העמותה הישראלית לניתוח התנהגות

